
Άννα Ιωαννίδου, Πολιτικός Επιστήµων και Νομικός, ΜΔ Νομικής ΑΠΘ: 
Αρσιγαοϊ 


Τηἰς Θ6ςς3γ αΠάίγζ6ς ἴῃΠε Ππιοσῖ ἱπιρογίαηί ροἰπῖς οἳ ἴπε ρο[ϊίσα| ρΠΙοςορΏγ οἱ οπή |οεΚκα. Ιἳ 
ρΓγεςεηῖς ἴῃμε απιρἰΓίσα| ἴπθοιγ οἱ Κποννιεαρο απα ἴμπο γεἰαϊίοη Ραΐννθεη ἴμπα ἰπαίϊνίαμαι, ἴπα ἰάθας 
8η 16 Γ6αδ[Ιἴγ. Αἴ ἴῃς Πθατί οἱ | οεΚκε’ς ρο[ϊτϊσα| ρΠοξορΗΏγ σἰαπας ἴῃθ γἱρηῖ οἳ εἰτίζθης ἴο ργοῖεοῖϊ 
ἴπείγ ργορςγΓἰγ, [ο απα Ιἱρ6γίγ. Μοίθονθεγ, ἴπε Θ65ς3γ ίνες θπιρῃασίς οὐ ἴῃθ Τννο ΤΓγθαϊϊΐσες οἱ 
σονογηπιεηϊ, νηςΓθ |οεΚκθ ἀθ[ίεπας ἴμπε ἴπ6οιγ οἳ ςοεἰα| οοηϊγαςϊ, ΠαϊιΓα ανν απά ΠπαϊιμΓα| ηἱρηϊς. 
Τῃθ ροα( οἵ ἴΠίς Ε65ς53γ ἰς ἵο δχρἰαἰη ΝΝΗΥ | οοεΚ’ς ἴποιρηῖ Πας ἱπῇμεπεθα ἴῃς ΠἹοάθΓη ννεςῖθγη 
ἠρεγα ρο[ἰσαἱ οµ/{μγ6. 


Εισαγωγικές παρατηρήσεις 

Ο ἸοεΚκθ, θεμελιωτής της εµπειρικής γνωσιολογίας, εισάγει τον εµπειρικὀ ιδεαλισμό στη 
Φιλοσοφική σκέψη, απορρίπτοντας τις θεωρίες περί των ἐμφυτων ιδεών. Από πρακτική οπτική 
γωνία, ασχολείται µετο πρόβλημα της θεμελίωσης, της καταγωγής και της έκτασης της γνώσης. 
Προχωρά μάλιστα στην αντίληψη ότι η εξωτερική πραγματικότητα δεν υπάρχει ανεξάρτητα 
από το άτοµο, αλλά αποτελεί µία προσωπική του κατασκευή, απόρροια των αισθήσεων και των 
επίκτητων εμπειριώντου. 


Στη σφαίρα της πολιτικής φιλοσοφίας, ο | οεΚκθ µετο αξιόλογο έργο του εισηγείται έναν πρώιμο 
Φιλελεύθερο συνταγµατισµό , ο οποίος οδηγεί στον περιορισμό των κρατικών εξουσιών µέσω 
του κράτος δικαίου, του νόµου, της διάκρισης των λειτουργιών και εν γένει του αιτήματος για 
επικράτηση της νομιμότητας. Αρνούμενος ιδεολογικά το πολίτευμα της απόλυτης μοναρχίας, 
συμβάλλει στην θέσπιση των θεμελιακών αρχών, που θα διέπουν ένα Φιλελεύθερο Σύνταγμα 
µίας πολιτικής κοινότητας. 

Παράλληλα, χρησιμοποιεί όρους απὀ την Φυσική ιδιοκτητική και συνταγματικά θεμελιωμένη 
διδασκαλία της νόµιµης κυριαρχίας του κράτους επί ελεύθερων και ἴσων πολιτών. Στο 
επίκεντρο της λοκιανής Φιλοσοφίας βρίσκεται το δικαίωµα των πολιτών για προστασία της 
ιδιοκτησίας, µε την ευρεία της έννοια, δηλαδή της ζωής, της ελευθερίας και της περιουσίας. Τα 
κείµενα του Άγγλου Φιλοσόφου τονίζουν, ἐστω και µε υποτυπώδη µορφή, την σημασία της 
διασφάλισης των ατομικών δικαιωμάτων, της λαϊκής κυριαρχίας, της αρχής της πλειοψηφίας 
και ενός αντιπροσωπευτικού συστήµατος κοινοβουλευτικής κυβέρνησης. 

Ως προς το ιστορικό και πολιτικό πλαίσιο της εποχής του ΙοεΚκθ, παρατηρούμε ὁτι ο ίδιος 
γράφει την Δεύτερη Πραγματεία περί κυθερνήσεως µετά την αγγλική Επανάσταση του 1688, 
εμπνεόµενος απὀ τα συνταγματικά ιδανικά της αστικής εμποροβιομηχανικής τάξης, η οποία 
κατά την µετεπαναστατική περίοδο προσπαθεί να κατακτήσει το κατάλληλο νοµικό έδαφος 
που θα εξασφαλίσει την ανάπτυξή της. 


Εμπειρισµός, λέξεις και νόηση στην Φιλοσοφία του |ΙοεκεΏς Φιλόσοφος ο ΙοεΚκθ ανοίγει τον 
δρόµο για το διαφωτισµό και εισάγειτον εµπειρισµό µε το έργο του Δοκίμιο για την ανθρώπινη 
νόηση (Αη Εςςαγ (οπεειπίηπσ Ημπιᾶη [Γπαειςϊαπαίηρ). Επηρεάζεται απὀ το κίνημα του 

τερμινισμού ή της οροκρατίας, που είχε ὡς κύριο εκφραστή τον Άγγλο εμπειριστή φιλόσοφο 
και Φραγκισκανό μοναχό του 14ου αιώνα ΑΜΙΙΙαπι οἱ ΟεΚΠαΠΙ. Τελικά, η λοκιανή Φιλοσοφία 
καταλήγει σε ένα μετριοπαθή νομιναλισµό (ή ονοματοκρατία), ο οποίος προὐποθέτει αφενός 
τον διαχωρισμό πραγματικού και πνευματικού κόσμου αφετέρου την δια των αισθήσεων 
αλληλεπίδρασή τους. 

Ως προς την σχέση της λέξης µε την ιδέα, ας σημειωθεί ότι στη θεωρία του ΙοεΚκε οι λέξεις ως 
απλές συμβάσεις περιγράφουν τις ιδέες Και δεν σχετίζονται µε την ουσία των πραγμάτων. 
Αντίθετα, οι ιδέες αντιπροσωπεύουν και υποκαθιστούν στον νου τα πράγµατα του εξωτερικού 
κόσμου και αποτελούν τα αντικείµενα της νόησης. Έχει υποστηριχθεί ότι στην προσέγγιση του 
η σχέση ανάµεσα στην λέξη και στην ιδέα είναι τόσο στενή, ώστε να συγχέεται η έννοια µε τη 
λέξη. 

Αρχικά, ο 1οεΚκε δεν διστάζει να υιοθετήσει την κοινή για την εποχή του άποψη ότι οι ποιότητες 
των σωμάτων χωρίζονται σε δύο κατηγορίες, αλλά και να την επεκτείνει, προσθέτοντας και µια 
τρίτη κατηγορία. Οι πρωτεύουσες ποιότητες είναι αυτές οι οποίες δεν μπορούν να 
διαχωριστούν από τα πράγματα και ενυπάρχουν σε αυτά, όπως η έκταση, η µορφή και ο όγκος. 
Στις δευτερεύουσες ποιότητες εντάσσονται εκείνες που µέσω των αισθήσεων προκαλούν στον 
ανθρώπινο νου συγκεκριμένες ιδέες. Τέλος, οι τριτεύουσες ποιότητες αφορούν τις 
αλληλεπιδράσεις μεταξύ των σωμάτων. 

Περαιτέρω, ο Φιλόσοφος εισάγει έναν διαχωρισμό μεταξύ ονομαστικής και πραγματικής 
ουσίας, υποστηρίζοντας ὁότι οι ορισμοί δεν ορίζουν πράγματα, αλλά λέξεις. Υπό αυτήν την 
έννοια, αν χρησιμοποιήσουμε ως παράδειγµα τον ορισμό του χρυσού, η λέξη «χρυσός» 
σηματοδοτεί διαφορετικά πράγματα στον νου ενός παιδιού και στον νου ενός χρυσοχόου που 
γνωρίζειτις ιδιότητές του μετάλλου. 

Ο Ιοεκο αμφισβήτησε την Φιλοσοφία των ορθολογιστών, δίνοντας έμφαση στην πρακτική 
εφαρµογή των επιτευγμάτων της επιστήµης. Για τον ίδιο, πρωταρχική σημασία έχουν η 
παρατήρηση, η αξιοποίηση των εμπειρικών γνώσεων και η πειραματική επαλήθευση της κάθε 
θεωρίας. Τα αισθητήρια όργανα είναι αρκετά αξιόπιστοι δέκτες της αντικειμενικής αλήθειας 
και χρησιμεύουν στη απόδοση λογικὠν αποτελεσμάτων. 


Οι αισθήσεις λειτουργούν ὡς αποδέκτες των Φυσικών ερεθισμάτων που καταγράφονται στο 
νου του ανθρώπου, ο οποίος είναι µια άγραφη δέλτος (ἴ8Ὀμία Γαᾶ58). Κατ’ αυτόν τον τρόπο, 
απορρίπτεται η καρτεσιανή άποψη των ἐμφυτων στο λογικό ιδεών και του ιδεώδους του 
ορθολογισμού. Αντίθετα, προτείνεται η θεωρία της περιορισμένης και ελλιπούς γνώσης για την 
πραγματικότητα, η οποία ὠστόσο µέσα απὀ την καταγραφή εμπειριών και πληροφοριών 
επαρκεί όχι µόνο για την επιβίωση του ανθρώπου, αλλά ακόµη και γιατην πρὀοδό του. 

Ο στοχαστής θεωρεί ότι τα όρια της ανθρώπινης διάνοιας είναι συγκεκριµένα και δεν μπορούν 
να ξεπεράσουν τα όρια της εμπειρίας. Κατ’ αυτή την έννοια, ό,τι γνωρίζουμε, το γνωρίζουμε εκ 
των υστέρων (4 ροςϊεγἰογ) και επομένως αποκλείονται οι ἐέµφυτες ιδέες στο νου. Βάσει των 
παραπάνω, το σώμα και ο νους συνιστούν µία ολότητα, µε τα αισθητήρια όργανα του πρώτου 
να τροφοδοτούν την γνώση που περιέχει ο δεύτερος. Ειδικότερα, όπως έχει σημειωθεί, αυτό 
που η εμπειρία παρέχει αρχικά και άµεσα δεν είναι η ολοκληρωμένη γνώση, αλλά «τα υλικά 
της γνώσης», οι λεγόμενες ιδέες. Νους και σώμα συνδυάζονται, ώστε να προκύψουν µε τη 
μέθοδο της εµπειρικής αναγωγής (γεαιεοῖίοη) κατά το δυνατόν αληθή συμπεράσματα µε βάση 
την κοινή λογική. 

Ως προς τον τρόπο, που ο ίδιος ο ΙοεΚε αντιλαμβάνεται την λειτουργία των νοητικών 
διεργασιών, µε σκοπὀ την παραγωγή αφηρηµένων γενικών εννοιών (καθολικών εννοιών ), 
έχουν διατυπωθεί τρεις αλληλοαναιρούμενες εκδοχές. Η πρώτη εκδοχή αφορά την περίπτωση 


της αντιπροσώπευσης, σύμφωνα µε την οποία η ιδέα ενός συγκεκριμένου αντικειμένου 
αντιπροσωπεύει όλα τα αντικείµενα της ίδιας ομάδας ή του ίδιου είδους. Κατά την δεύτερη 
εκδοχή, κρίσιµη είναι η διαδικασία της αφαίρεσης, η οποία εμφανίζει την γενική ιδέα ως 
απόρροια αφαίρεσης όλων των επιµέρους χαρακτηριστικών. Αντίθετα, η τρίτη εκδοχή εστιάζει 
σε µία νοητική διαδικασία, όπου αναμειγνύονται συγκεχυµένα οι επιµέρους ιδιότητες της 
ομάδας. Συνοψίζοντας, μπορούμε να υποστηρίξουµε ότι στην σκέψη του ΙοεΚκε οι καθολικές 
έννοιες µπορεί να µην είναι πραγματικές, αλλά ὡς προϊόν νοητικής ενέργειας, υπάρχουν στον 
νοητικό κόσµο και άρα δεν αποτελούν απλώς ονόματα. 


Φυσική κατάσταση και κοινωνικό συμβόλαιο 


Η έννοια της φυσικής κατάστασης είναι κρίσιµης σηµασίας, καθώς αποτελεί την βάση του 
οικοδοµήµατος της πολιτικής Φιλοσοφίας και της θεωρίας περί κοινωνικού συμβολαίου του 
ἱοςΚα. Η λοκιανή Φυσική κατάσταση, αντίθετα προς την Χομπσιανή, είναι ειρηνική, διέπεται 
από τον Φυσικό νόµο, καθώς προὐποθέτει µία διαφορετική αντίληψη για τον άνθρωπο. Πλέον 
ο άνθρωπος δεν κατασκευάζεται µε σηµείο αναφοράς τα σωματικά χαρακτηριστικά (σώμα, 
Κίνηση, σύγκρουση ), όπως στην ανθρωπολογία του Ἠοῦβες, αλλά σε σχέση µε τα 
χαρακτηριστικά της διάνοιας και συνεπώς ορίζεται ως νοήµων και ἐλλογο ον. 

Ο ίδιος αντιλαμβάνεται την Φυσική κατάσταση ὡς «μία κατάσταση απόλυτης ελευθερίας στον 
καθορισμό των πράξεων και στη διάθεση των υπαρχόντων, όπως ο καθένας θεωρεί σωστό, 
µέσα στα όρια του νόµου της φύσης» . Πρόκειται, ακόµη, για µία «κατάσταση ισότητας, όπου 
κάθε εξουσία και δικαιοδοσία είναι αμοιβαία και κανείς δεν διαθέτει περισσότερη από 
οποιοδήποτε ἀλλο.» 


Όπως έχει υπογραμµιστεί, ο ΙοεΚκα δεν αντιλαμβάνεται την ανθρώπινη Φύση ως ιδιαίτερα 
ιδιοτελή ἡή ατελή, αλλά πιστεύει ότι η συνύπαρξη των ανθρώπων είναι οµαλότερη και ποιοτικά 
ανώτερη, όταν τα άτοµα συμφωνούν να υποτάξουν αυτοβούλως τις δραστηριότητες και τις 
συναλλαγές τους σε µία «εκτων άνω» καθοδήγηση και σε έναν κοινωνικό έλεγχο. Για τον ίδιο, 
οι άνθρωποι αποτελούν απὀ την Φύση τους έλλογα και κοινωνικά όντα που μπορούν να 
απολαμβάνουν τα δικαιώµατα του Φυσικού Δικαίου ισότιμα µε τους συνανθρώπους τους. 
Επομένως, σε ένα πρὠτο επίπεδο τους θεωρεί ικανούς να υποστηρίζουν και να διαφυλάσσουν 
την ζωή, την περιουσία και την ελευθερία τους. Ταυτόχρονα, όµως, κατά την λοκιανή αντίληψη 
οι άνθρωποι ὧως κριτές και εκτελεστές του Φυσικού Δικαίου έχουν την δυνατότητα να 
συμφωνούν χωρίς εξωτερική παρέμβαση σε κάποιους κοινούς ηθικούς κανόνες συμπεριφοράς. 
Εντούτοις, στην Φυσική κατάσταση η απουσία µίας ανώτερης αρχής καθιστά την κοινωνική 
συμβίωση ιδιαίτερα ασταθή και ανασφαλή, αφού το Κάθε άτοµο µπορεί να αυτοδικήσει, 
δηλαδή να πάρει το νόµο στα χέρια του και να τον εφαρμόσει σύμφωνα µε καθαρά ιδιοτελή 
κριτήρια και για προσωπικούς σκοπούς. Αξίζει να σημειωθεί ότι για τον ΙοεΚθ, η Φυσική 
κατάσταση σχετίζεται µε την έλλειψη ενός κοινού εξουσιοδοτηµένου δικαστή. Στο σηµείο αυτό 
ο θεωρητικός παραδέχεται ότι το προσωπικό συμφέρον, οι ακόρεστες ορµές και τα πάθη δεν 
παύουν ποτέ να αποτελούν κινητήριες δυνάµεις της ανθρώπινης Φύσης. 


Σε αυτό το πλαίσιο αναγκαία κρίνεται η παρέμβαση ενός θεσμικού σώματος ή οργάνου, του 
οργανωμένου κράτους, το οποίο αναλαμβάνει να χαλιναγωγήσει τα πάθη και τις ιδιοτέλειες 
των ανθρώπων µε στόχο να επιβάλλει την κοινωνική γαλήνη και ευημερία. Η κρατική εξουσία 
θεμελιώνεται στη χρήση Φυσικής βίας, προκειµένου να διαφυλάξει και να υλοποιήσει 
ανεµπόδιστα το κοινό συμφέρον και κοινό καλό. Συνεπώς, σύµφωνα µετην οπτική του ΙοςΚ6, η 
κοινωνική συμβίωση συνδέεται άρρηκτα µε την κατασταλτική παρουσία του κράτους. 


Η έννοια της ιδιοκτησίας στην πολιτική σκέψη του [οςΚκθ 


Η θεωρία του | οεΚκε για την ιδιοκτησία αποτελεί το ουσιαστικότερο µέρος της διδασκαλίας του 
για την πολιτική κοινωνία και τη διακυβέρνηση και θεωρείται η βάση της κλασικής παράδοσης 
της πολιτικής οικονοµίας. Το 17ο αιώνα η έννοια της ιδιοκτησίας αποκτά ιδιαίτερη σηµασία 
στην πολιτική σκέψη και επηρεάζει έντονα τις κορυφαίες έννοιες της ελευθερίας, της ισότητας 
και της δικαιοσύνης. Η ιδιοκτησία ὡς εξουσιαστική σχέση μεταξύ ανθρώπου και πράγματος 
αναφέρεται σε περιουσιακά αντικείµενα και επομένως ανάγεται στον οικονομικό χώρο. 
Πρόκειται για µία ἄθ /αοΐίο πραγματική εξουσία επί του πράγματος, η οποία αναγνωρίζεται, 
διαμορφώνεται από το δίκαιο και καθίσταται νοµική. Η θεσµική πρόταση του |οεΚκα που αφορά 
την συγκρότηση µιας φιλελεύθερης πολιτείας υπήρξε στην πραγματικότητα µια υπεράσπιση 
του ατομικού δικαιώματος της ιδιοκτησίας ως θεσμού του Φυσικού νόµου. 

Πρωταρχικός σκοπός της σύναψης του κοινωνικού συμβολαίου, το οποίο οδηγεί στη 
δηµιουργία µίας κεντρικής κρατικής εξουσίας, είναι η διασφάλιση, διατήρηση και προστασία 
της ιδιοκτησίας µε την ευρύτερη έννοια του όρου, δηλαδή της ζωής, της ελευθερίας και των 
υλικών αγαθών. Η ιδιοκτησία υπό την έννοια αυτή δεν έχει ως στόχο να παγιδεύσει την 
ανθρώπινη ελευθερία στην έµμµονη ιδέα της συσσώρευσης του πλούτου, αλλά να αποτελέσει 
όργανο που θα κάνει ισχυρότερη την αυτονομία του κάθε ατόμου. Η αιτία ύπαρξης της 
ιδιοκτησίας δεν είναι η υποδούλωση του κατόχου της στην επιθυμία συγκέντρωσης υλικών 
αγαθών, αλλά η παροχή της δυνατότητας να θωρακίσει το χώρο της ατομικής του ύπαρξης, 
ώστε να είναι λιγότερο ευάλωτος στον αυταρχισµό τηςτυραννίας. 

Τα περιουσιακά στοιχεία του ατόμου υπεισέρχονται στην ευρύτερη έννοια του όρου της 
ιδιοκτησίας, για να ενισχύσουν την αυτόνομη και ελεύθερη ανάπτυξη της προσωπικότητας του 
και όχι για να λειτουργήσουν ὡς αυτοσκοπός. Η πολιτική κοινότητα αποσκοπεί αφενός στην 
τήρηση της τάξης στις σχέσεις συναλλαγής μεταξύ ίσων και ελεύθερων ιδιοκτητών και 
αφετέρου στην ουσιαστική πραγμάτωση και ευόδωση των ιδιωτικών τους επιδιώξεων, οι 
οποίες σύμφωνα µε όσα υποστηρίζει ο ΙοεΚθ εκτείνονται στα όρια του κοινού καλού, της 
δηµόσιας ευημερίας, ασφάλειας και ευτυχίας. 


Η πολιτική θεωρία της ιδιοποίησης Και οι προεκτάσεις της στην Δεύτερη Πραγματεία περί 
Κυβερνήσεως 

Το Ν κεφάλαιο «Περί ιδιοκτησίας» του έργου του ΙοεΚκε, Δεύτερη Πραγματεία περί 
Κυθερνήσεως ο στοχαστής προσπαθεί να αποδείξει ότι το ατομικό δικαίωµα της ιδιοκτησίας 
είναι Φυσικό, απαράγραπτο και απαραβίαστο. Ξεκινά την µελέτη του µε την παραδοχή ότι ο 
Θεός έχει παραχωρήσει τη γη και τα προϊόντα της απὀ κοινού στους ανθρώπους, για να 
εξασφαλίσουν µία άνετη συντήρηση και επιβίωση. Περαιτέρω, ο ΙοεΚε διατείνεται ότι στον 
άνθρωπο, καθώς αυτός είναι προικισμένος µε το Λόγο και έχει ἐμφυτο το θεμελιώδες 
δικαίωµα της αυτοσυντήρησης, πρέπει να του αναγνωριστεί αυτόματα το δικαίωµα της χρήσης 
των προϊόντων της Φύσης γιατην διατροφή του. 

Απαραίτητη προὐπόθεση για την κατανάλωση της τροφής και της χρησιµοποίησής της προς 
ὀφελος του ατόμου είναι η ιδιοποίησή της, δηλαδή η αποκλειστική της ιδιοκτησία, έτσι ώστε 
κανένας άλλος να µην έχειτο δικαίωµα σε αυτήν. Σύµφωνα µετον |οεΚκε, η απόκτηση Φυσικών 
αγαθών, τα οποία έχει προηγουμένως ιδιοποιηθεί άλλος, προκαλεί βλάβη στον συνάνθρωπο 
και επομένως αντιτίθεται στο Φυσικό νόµο. Στο πρὠτο στάδιο της Φυσικής κατάστασης ο 
άνθρωπος έρχεται αντιμέτωπος µετο Φυσικό του περιβάλλον κατά τέτοιο τρόπο, ώστε η λογική 
του να του επιτάσσει µέσω της εργασίας την καθυπόταξη της φύσης και την ιδιοποίηση των 


αγαθών της. Ο ΙοεΚε θεωρεί Φιλόπονο και ἐλλογο τον άνθρωπο που µοχθεί και σύµφωνα µετο 
Φυσικό νόµο αποκτάτο δικαίωµα της ιδιοκτησίας. 


Στη συνέχεια, ο ΙοεΚκε διατυπώνει το θεμελιώδες επιχείρηµά του, σύµφωνα µε το οποίο κάθε 
άνθρωπος είναι από τη φύση και αυτοδίκαια αποκλειστικός ιδιοκτήτης του εαυτού του και της 
εργασίας του σώματός του, δηλαδή του μόχθου του. Η εργασία ὡς μηχανισμός δημιουργίας 
υλικών αξιών θεωρείται ως δίκαιο και ἐντιµο µέσο για την ατομική ιδιοποίηση αγαθών και την 
απόκτηση περιουσιακών στοιχείων από τη Φύση. Η πρόσµιξη του ανθρωπίνου μόχθου µε 
οποιοδήποτε φυσικό αγαθό παράγει δικαίωµα ιδιοκτησίας, το οποίο αποσπάτο αγαθό από την 
κατάσταση της κοινοκτημοσύνης. Ο Ιοεκο θεωρεί ότι το δικαίωµα της ιδιοποίησης των 
προϊόντων της γης εξαρτάται αποκλειστικά από την ανθρώπινη εργασία και δεν χρειάζεται να 
επικυρωθεί µε τη ρητή συναίνεση όλων των μελών της κοινότητας, καθώς «αν αυτού του 
είδους η συγκατάθεση ήταν αναγκαία, ο άνθρωπος θα λιμοκτονούσε, παρόλη την αφθονία των 
αγαθών που του χάρισε ο Θεός». 

Επεκτείνοντας την πολιτική του σκέψη, ο θεωρητικός συμπεριλαμβάνει στην έννοια της 
ιδιοποίησης, εκτός από τους καρπούς της γης καιτα ζώα που ζουν πάνω σε αυτήν, και την ίδια 
την γη, η οποία ανάγεται σε κύριο αντικείµενο ιδιοκτησίας. Στην περίπτωση της γης ο τρόπος 
ιδιοποίησης παραμένει ο ίδιος, δηλαδή συνίσταται στην προσφορά προσωπικής εργασίας και 
στην εναπόθεση του µόχθου του πάνω σε αυτήν. Χαρακτηριστικά ο ΙοεΚα τονίζει ότι «όση γη 
οργώνει ένας άνθρωπος και την Φυτεύει, την βελτιώνει, την καλλιεργεί και είναι σε θέση να 
χρησιμοποιήσει τα προϊόντα της, αποτελεί ιδιοκτησία του». Όπως και προηγουμένως, η 
εγκυρότητα του δικαιώματος της ιδιοκτησίας της γης δεν στηρίζεται στη συναίνεση όλων των 
μελών της κοινωνίας, αλλά στο επιχείρηµα, σύμφωνα µετο οποίο ο Θεός έδωσε στον άνθρωπο 
την εντολή να υποτάξει, να καλλιεργήσει και να βελτιώσει τη γη, αποκτώντας µε αυτόν τον 
τρόποτο δικαίωµα ιδιοποίησης του τµήµατοςτης γης, στο οποίο εργάστηκε. 


Η θεωρία της ιδιοκτησίας υπόκειται αρχικά σε συγκεκριμένους περιορισμούς, οι οποίοι 
τίθενται απὀ το Φυσικό νόμο και αποτελούν φραγμούς στην αλόγιστη επέκταση του ατομικού 
δικαιώματος της ιδιοποίησης. Ο πρὠτος περιορισμός ορίζει ότι η ατομική ιδιοκτησία είναι 
νόμιμη µόνο στην περίπτωση, που αφήνει και στους άλλους υλικά αγαθά και διαθέσιµη γη ίσης 
ποσότητας και ποιότητας. Το όριο αυτό πηγάζει απὀ την αναγνώριση σε Κάθε άνθρωπο του 
αναφαίρετου δικαιώματος της αυτοσυντήρησης. Σύμφωνα µε το δικαίωµα αυτό, ο κάθε 
ιδιοκτήτης πρέπει να παραχωρεί στον συνάνθρωπό του µία ικανή ποσότητα Φυσικών 
προϊόντων και ανεκµετάλλευτης γης και επομένως να του αναγνωρίζει στην πράξη την 
δυνατότητα οικειοποίησης δια του μόχθου καιτης εργατικότητάςτου. 


Σύμφωνα µε τον δεύτερο περιορισμό, ο άνθρωπος µπορεί να ιδιοποιηθεί µόνο εκείνα τα 
αγαθά, τα οποία έχει την δυνατότητα πριν καταστραφούν να τα χρησιμοποιήσει για την 
επιβίωσή του, δηλαδή, µόνο αυτά που είναι αναγκαία για την αυτοσυντήρησή του. Υπάρχουν, 
ακόµη, όρια και ὡς προς την έκταση της γης, την οποία µπορεί ο καθένας να ιδιοποιηθεί, 
σύμφωνα µετα οποία όλοι οι άνθρωποι μπορούν να γίνουν ιδιοκτήτες τόσης γης όσης έχουν τη 
δυνατότητα να καλλιεργήσουν και να χρησιμοποιήσουν τα αγαθά της, για να καλύψουν τις 
ανάγκεςτους. 

Κάθε άνθρωπος µε την εργασία του αποκτά συνήθως πέρα από τα προϊόντα που είναι άµεσα 
χρήσιμα για αυτόν και ένα πλεόνασμα απὀ αυτά, το οποίο ενδέχεται να γίνει ὠφέλιμο για 
αυτόν εάν το ανταλλάξει µε άλλα, διαφορετικού είδους αγαθά. Η διαδικασία της ανταλλαγής 
των προϊόντων θεωρείται επιτρεπτή και δεν είναι επιβλαβής, καθώς αποτρέπεται η έκθεση των 
πλεοναζόντων αγαθών στον κίνδυνο της Φυσικής φθοράς και η καταστροφή τους εξαιτίας της 
µη άµεσης κατανάλωσήςτους από τους ιδιοκτήτες τους. 

Σύμφωνα µε τον Ι9οεΕΚ6, το άτοµο στην προσπάθειά του να ικανοποιήσει το συμφέρον και τις 
ανάγκες του διεκδικεί το δικαίωµα της ιδιοκτησίας ήδη στο στάδιο της φυσικής κατάστασης, 
δηλαδή πριν εισέλθει στην πολιτική κοινωνία. Ο θεωρητικός µας παρουσιάζει τους πρώτους 
κατοίκους της γης να αδιαφορούν να επεκτείνουν την έγγεια περιουσία τους και να 
αποκτήσουν περισσότερα αγαθά απὀ όσα τους είναι αναγκαία για να αυτοσυντηρηθούν, 
κατάσταση η οποία θα ανατραπεί µετην εισαγωγή του χρήματος ως µέσου ανταλλαγής. 


Οι άνθρωποι µε κοινή, σιωπηρή συναίνεση «έξω από τα πλαίσια της κοινωνίας και χωρίς 
σύμβαση» αποδίδουν αξία στο χρήμα, το χρησιμοποιούν καθολικά και το καθιερώνουν, για να 
διευκολύνουν τις συναλλαγές τους. Η συμπεριφορά τους αυτή εγκαινιάζει το δεύτερο στάδιο 
της Φυσικής κατάστασης, κατά το οποίο η απεριόριστη συσσώρευση γης και των υλικών που 
αυτή παρέχει γίνεται ηθικά και τεχνικά έλλογη και έχει ὡς συνέπεια την ιδιοποίηση όλης της 
γης και την εμφάνιση εκτεταμένων άνισων ιδιοκτησιών. 

Ο ἸοεΚκθ, λαμβάνοντας υπόψη του τα νέα δεδοµένα, υποστηρίζει ότι αίρονται πλέον οι 
περιορισμοί που αφορούσαν τη δίκαιη ιδιοποίηση και ήταν σε ισχύ την περίοδο της Φυσικής 
κατάστασης, κατά την οποία δεν είχε επινοηθεί το χρήμα. Σύμφωνα µε τον πρωταρχικό νόµο 
της Φύσης, ο άνθρωπος µπορεί να ιδιοποιηθεί µε το µόχθο του όση ποσότητα χρυσού, 
αργύρου και γενικότερα πολύτιμων μετάλλων επιθυμεί, διότι δεν έχουν αξία καθ’ εαυτά και 
«πραγματική χρησιμότητα», δηλαδή δεν προσφέρονται για άµεση κατανάλωση. 

Τα πολύτιμα μέταλλα δε Φθείρονται ποτέ και επομένως µπορεί ο καθένας να συσσωρεύει αυτά 
τα είδη απεριόριστα, δίχως να παραβιάζει το Φυσικό Δίκαιο, διότι η υπέρβαση των δίκαιων 
ορίων της ιδιοκτησίας δεν συνίσταται στο μέγεθος των περιουσιακών στοιχείων, αλλά στην 
καταστροφή τµήµατόςτους από αχρηστία. Το χρήμα µε την ιδιότητα της αποταμιευµένης αξίας 
λειτουργεί ὡς µέσο που καθιστά δυνατή την συσσώρευση του πλούτου. 

Με τη γενική αποδοχή του δικαιώματος της άνισης και δυσανάλογης κτήσης της γης και 
απεριόριστης εκµετάλλευσής της, το χρήμα δίνει τη δυνατότητα στον άνθρωπο να µην 
περιορίσει την ιδιοκτησία και τα φυσικά του προϊόντα στην αυτοκατανάλωση, αλλά να 
χρησιμοποιήσει τη γη για την παραγωγή εμπορεύσιμων αγαθών. Ο άνθρωπος ιδιοποιείται 
περισσότερη γη και αγαθά απὀ όσα είναι απαραίτητα, για να επιβιώσει αυτός και η οικογένειά 
του, µε σκοπό τα πλεονάζοντα προϊόντα που κατέχει να γίνουν αντικείµενο εμπορικών 
συναλλαγών, που θα του αποφέρουν χρήματα και κατ’ επέκταση θα συντελέσουν στην αὐξηση 
των περιουσιακών του στοιχείων. Η άνιση επέκταση των ιδιοκτησιών για την παραγωγή 
αγαθών προς επικερδή πώληση θεωρείται στην θεωρία του Ιοεκο αυτόματο και Φυσικό 
αποτέλεσµα της εισαγωγής του χρήματος. Η σιωπηρή συναίνεση των ανθρώπων στη χρήση του 
χρήματος υποδηλώνει και τη συγκατάθεσή τους στις αναγκαίες συνέπειές της, δηλαδή στην 
ανάπτυξη εμπορικής οικονοµίας, στη δηµιουργία αγορών και στη δυσανάλογη ιδιοποίηση της 
γης. 

Αξίζει να σημειωθεί ότι κατά το πρὠτο στάδιο της Φυσικής κατάστασης, πριν επινοηθεί το 
χρήμα και η επακολουθήσει η ιδιοποίηση όλης της γης, ὀποιο άτοµο εργαζόταν μπορούσε 
δικαιωματικά να αποκτήσει τη γη Και τα υλικά που αυτή παρείχε. Παρατηρούμε ότι στο στάδιο 
αυτό εργασία και ιδιοποίηση ήταν αλληλένδετες και συνιστούσαν απὀ κοινού την έλλογη 
συμπεριφορά, ενώ στη δεύτερη φάση της Φυσικής κατάστασης ο ανθρώπινος µόχθος δεν 
συνεπάγεται πλέον δικαίωµα ατομικής ιδιοκτησίας, αν και η ιδιοποίηση έχει ὡς προὐπόθεση 
την χρησιμοποίηση µισθωτής εργασίας. 

Οι θεσμοί της ιδιοκτησίας, που είχαν θεσπιστεί την περίοδο της Φυσικής κατάστασης, 
θεωρούνται ηθικά έγκυροι, αλλά η επιβολή της εφαρµογής τους ήταν πρακτικά δύσκολη. Το 
γεγονός αυτό αποτέλεσε τον κυριότερο λόγο, για τον οποίο οι άνθρωποι προχώρησαν στη 

σύναψη του κοινωνικού συμβολαίου και στην συγκρότηση της πολιτικής Κοινωνίας. Μετά την 
επινόηση του χρήματος, την εκμετάλλευση της γης και την εμφάνιση εκτεταμένων άνισων 
ιδιοκτησιών, η απληστία, η Φιλαργυρία και η Φιλοδοξία έρχονται στο προσκήνιο. 
Δημιουργείται η ανάγκη για µία πλήρως ανεπτυγμένη πολιτική κοινότητα, η οποία θα 
προστατεύει την ιδιοκτησία απὀ τους Φιλέριδες και επιθετικούς, που επιδιώκουν να 
αποκτήσουν περιουσιακά στοιχεία, όχι µε τη δική τους Φιλοπονία, αλλά παραβιάζοντας το 
δικαίωµα των άλλων ατόμων για ιδιοποίηση. Εύλογα, επομένως, ανάγεται σε ύψιστο καθήκον 
του κράτους η έκδοση νόμων που επιβάλλουν αυστηρές κυρώσεις σε όσους προσβάλλουν την 
ιδιοκτησία και κατά συνέπεια, την εσωτερική κοινωνική γαλήνη, την ασφάλεια και το κοινό 
συμφέρον. 


Κριτικές παρατηρήσεις 

Μελετώντας τη θεωρία του |ΙοεΚε για την ιδιοποίηση συνάγουµε ότι θεωρεί την ιδιωτική 
ιδιοποίηση ὡς εξαρχής Φυσική και ορθολογική, υποστηρίζοντας πως µετά την εισαγωγή του 
χρήματος η τάση συσσώρευσης πέρα από τα όρια της κατανάλωσης και της ανταλλαγής σε 
είδος είναι σύμφωνη µε το νόµο της Φύσης και το Λόγο. Πιο συγκεκριµένα, ο ΙοεΚκε έχει 
προβάλει αναδρομικά στην αρχική Φύση του ανθρώπου µία ἐλλογη κλίση προς µία 
απεριόριστη συσσωρευτική συμπεριφορά η οποία στη λιγότερο σύνθετη, προ του χρήματος 
κοινωνία υπάγεται σε συγκεκριμένους περιορισμούς. 

Ενδιαφέρον παρουσιάζει και η κριτική του Ι. δίΓ8ιςς , ο οποίος ισχυρίζεται ότι ο ΙοεΚκα 
παρουσιάζει τους ανθρώπους να εισέρχονται στην πολιτική κοινωνία ὀχι τὀσο για να 
διατηρήσουν και να διαφυλάξουν τα ατομικά περιουσιακά τους στοιχεία, αλλά κυρίως να τα 
επεκτείνουν. Με άλλα λόγια, υπογραμμίζει ότι δεν πρὀκειται για «στατικές», αλλά για 
«δυναμικές» ιδιοκτησίες. Προσθέτει πως η ιδιοκτησία που κατέχεται στη βάση του θετικού 
δικαίου είναι ανεξάρτητη από την πολιτική κοινότητα, διότι δεν αποτελεί δηµιούργηµά της. Ο 
άνθρωπος συνεχίζει να είναι το πρὠτιστο θεμέλιο της ιδιοποίησης µε τη διαφορά ότιτο κράτος 
θέτει τους όρους, στα πλαίσια των οποίων το άτομο έχει την δυνατότητα να ασχολείται δίχως 
κανένα εμπόδιο µετην παραγωγική-αποκτητική του δραστηριότητα. 

Σύμφωνα µε την άποψη του (.Β. ΜαοερΠείςοη, ο |οεΚκε εκπροσωπεί τη θεωρία του ιδιοκτητικού 
ατομικισμού, δεδομένου ότι αναγνωρίζει ως Φυσικό ατομικό δικαίωµα την καπιταλιστική 
ιδιοποίηση της γης και του χρήματος, θεμελιώνοντας ηθικά την κοινωνία του κτητικού 
ατομικισμού και της ανισότητας. Η αξία του χρήματος συνίσταται στο ότι θεωρείται 
εμπορεύσιµο και ανταλλάξιμο αγαθό, το οποίο µπορεί να λειτουργήσει και ὡς κεφάλαιο. Ο 
Μαερηείςοηπ στο έργο του Ατοµμικισµός και Ιδιοκτησία, η πολιτική Ῥεωρία του πρὠιμου 
φιλελευθερισμού απὀ τον Ηοῦῦες ως τον ΙοεΚθ, θεωρεί τι η επιθυμία απόκτησης 
περισσότερων αγαθὠν απὀ όσα χρειάζεται το Κάθε άτομο δεν αποσκοπεί στην Φιλάργυρη 
αποθησαύρισή τους ή στην κατανάλωση μεγαλύτερης ποικιλίας προϊόντων, αλλά στην 
απεριόριστη συσσώρευση γης και χρήματος ὠς κεφαλαίου. 

Στη Φυσική κατάσταση το χρήμα µέσω της δημιουργίας αγορών και εμπορίου πέρα απὀ το 
επίπεδο της ανταλλαγής σε εἶδος έχει ως αποτέλεσµα την καθιέρωση της άνισης κατοχής της 
γης. Κατά συνέπεια, δημιουργείται ένα δικαίωµα ιδιοποίησης, το οποίο είναι εντελώς 
απελευθερωμένο απὀ τα δεσµά του Φυσικού νόµου και προκαλεί ανισότητα στις ανθρώπινες 
σχέσεις. 

Η οικειοποίηση ευρύτερων εκτάσεων γης για την παραγωγή άφθονων αποθεμάτων σε 
καταναλωτικά αγαθά γίνεται ηθικά και τεχνικά ἐλλογη, δηλαδή, όπως τονίζει ο {(.Β. 
ΜαερηειςοΠ, θεωρείται ορθολογική η ιδιοποίηση της γης για τη χρησιµοποίησή της ως 

κεφάλαιο, γεγονός που εμπεριέχει την ιδιοποίηση του υπερπροϊόντος της εργασίας άλλων 
ανθρώπων. Συνεπώς, στο στάδιο ὀπου η εργασία διαχωρίζεται απὀ την ιδιοποίηση η πλήρης 
ορθολογικότητα συμβαδίζει κυρίως µε την ιδιοποίηση και όχι µετην εργασία. 

Ο συγγραφέας στο έργο του προσπαθεί να ανιχνεύσει ποιους θεωρούσε ο ΙοεΚε µέλη της 
πολιτικής Κοινωνίας. Καταλήγει µάλιστα στο συμπέρασμα, σύμφωνα µε το οποίο το κάθε 
άτομο, άσχετα µε το εάν διαθέτει ή όχι ιδιοκτησία συμπεριλαμβάνεται στην πολιτική κοινωνία, 
καθώς έχει συμφέρον να διατηρήσει την ζωή καιτην ελευθερία του . Ταυτόχρονα, όµως, πλήρη 
µέλη μπορούν να είναι µόνο όσοι έχουν περιουσία , διότι µόνο αυτοί έχουν πλήρες συμφέρον 
στη διαφύλαξη της ιδιοκτησίας. Εντέλει, η εργατική τάξη, µη ἐχοντας περιουσία, υπόκειται στην 
πολιτική κοινωνία, χωρίς να είναι πλήρες µέλοςτης. 


Το δικαίωµα της αντίστασης προς την εξουσία 

Στην περίπτωση της παραβίασης του κοινωνικού συμβολαίου απὀ το κράτος, ο ΙοεΚα 
αποδέχεται ότι το εξουσιαστικό Φαινόμενο έχει ὡς συστατικὀ στοιχείο την δυναμική της 
αμφισβήτησης της εξουσίας, ακόµη και της ανατροπής των Φορέων της, δεδομένου ότι πλέον 
δεν πληρούνται ή διαψεύδονται οι προσδοκίες, απὀ τις οποίες αρχικά εκπήγασε, δηλαδή η 
προὐπόθεση µιας ειρηνικής συνύπαρξης των ανθρώπων σε στοιχειωδώς πολιτισµένες 
κοινωνίες. 

Η διατύπωση του αιτήµατος της αντίστασης προς την εξουσία από τον φιλόσοφο µέσα από τη 
θεωρία του µοντέρνου συνταγματισμού και της πολιτικής επανάστασης συνδέειτην ευρωπαϊκή 
πολιτική σκέψη µε την αμερικανική πολιτική παράδοση, όπως αυτή εκφράζεται στη Διακήρυξη 
της Ανεξαρτησίας (1776) και στο Σύνταγμα των Ηνωμένων Πολιτειών (1787). 

Ο. Ιοεκε στο έργο του Δύο πραγματείες περί κυθερνήσεως θεμελιώνει µε ριζοσπαστικά 
επιχειρήµατα την θεωρία της πολιτικής επανάστασης. Με αυτήν απαντά στη θεωρία της 
απολυταρχίας και αμφισβητεί την θεωρία της ελέω Θεού μοναρχίας, µιας δηλαδή επιµέρους 
εκδοχής της θεωρίας της απολυταρχίας, βάσει της οποίας η εξουσία έχει θεία προέλευση. 
Χρησιμοποιώντας την λοκιανή ορολογία, η ελευθερία του λαού ή του μεμονωμένου ατόμου 
«να προσφύγει στον ουρανό» (αρρεα[ ἴο Πθαάνεη) μεταφράζεται σε πράξεις πολιτικής 
επανάστασης. Πρόκειται για την ανατροπή των κυβερνώντων που αυθαιρετούν, ενεργούν 
παράνομα, προσβάλλουν τα ατομικά δικαιώµατα, παραβιάζοντας το καταπίστευµα που 
εναπέθεσε στα χέρια τους ο λαός. Στην προκειμένη περίπτωση, ο στοχαστής παίρνει θέση υπέρ 
της νομιμότητας και της αναγκαιότητας της επανάστασης, απαντώντας στους επιµέρους 
προβληματισμούς και διλήμματα που αφορούν στην πρόκληση κοινωνικής αναταραχής, την 
έκρηξη βίας, τη διακοπή της οικονοµικής ὁραστηριότητας και τη διακινδύνευση της 
ανθρώπινης ζωής. 

Το πρότυπο της εξέγερσης που παρουσιάζει ο |οεΚκθ µπορεί να θεωρηθεί ὡς το αρχέτυπο της 
πολιτικής επανάστασης που καταλύει την πολιτική εξουσία και ανατρέπει την κυβέρνηση. 
Ωστόσο, το επαναστατικό αυτό μοντέλο δεν αλλοιώνει την κοινωνική πραγματικότητα, την 
δοµή και την µορφή των κοινωνικών σχέσεων. Το πρὀτυπο της πολιτικής επανάστασης µπορεί 
να αντιπαρατεθεί µε το πρὀτυπο της κοινωνικής επανάστασης του Μ4ΓΧ, ο οποίος θεωρεί 
αναγκαία τη ριζική αναμόρφωση του κοινωνικού σχηματισμού στο σὐνολότου. 


Συμπεράσματα 

Η συλλογιστική του Ιοεκε εντάσσεται αδιαμφισβήτητα στην διδασκαλίες της σχολής του 
Φυσικού Δικαίου και στην πολιτική θεωρία του Φιλελεύθερου ατομικισμού. Οι απόψεις του, 
όπως αυτές αναλύονται στη Δεύτερη πραγματεία περί κυβερνήσεως, αποτελούν την κλασική 

έκφραση της Φιλελεύθερης θεωρίας. Σε αυτό το κείµενο πολιτικής Φιλοσοφίας συναντώνται οι 
κορυφαίες ιδέες του Φιλελευθερισμού, όπως τα ατομικά δικαιώµατα (ζωής, ελευθερίας, 
ιδιοκτησίας και αντίστασης προς την εξουσία), το αντιπροσωπευτικό σύστημα και η αρχή 
διάκρισης των εξουσιών. Με αφετηρία την αναγνώριση της αξίας της προσωπικότητας του 
ατόμου, ο Άγγλος Φιλόσοφος διατυπώνει την αρχή της προστασίας της ιδιοκτησίας, η οποία 
στο έργο του θεωρείται σύµφυτη µετο Φαινόμενο της ανθρώπινης συμβίωσης. 

Ειδικότερα, η ιδιωτική ιδιοκτησία, η οποία ιστορικά έχει σφραγίσει την πορεία του αστικού 
κόσμου, γίνεται αντιληπτή µε τη µορφή της απεριόριστης συσσώρευσης πλούτου και 
εκμετάλλευσης της εργασίας των άλλων. Σε τελική ανάλυση, ο 1οεΚθ µε τον αντιαυταρχικό του 
λόγο επιτυγχάνει να συνδέσει τις έννοιες της ισότητας και της ελευθερίας µε το Φυσικό Δίκαιο. 
Αρκούμενος, εντούτοις, σε µία τυπική ισότητα των ανθρώπων, δεν διστάζει να νομιμοποιήσει 
τις σχέσεις εξουσίας και εκμετάλλευσης που αναπτύσσονται στις κεφαλαιοκρατικές κοινωνίες. 

